સાણંદમાં ૧૪મીની રેલી વખતે પોલીસ દમન થયું તે અંગે ૧૧૬ની નોટિસની ચર્ચા દરમિયાન વિપક્ષી નેતા શંકરસિંહ ગૃહમાં ન હતા, પણ ગૃહ બહાર એમણે અવું જણાવ્યું હતું કે, સાણંદ વિસ્તારના ખેડૂતોને સિંચાઈનું પાણી મળે તે માટે ખેડૂતો દ્વારા કાઢવામાં આવેલી રેલી ઉપર જે પોલીસ દમન થયું હતં તે અંગે ધારાસભ્યો-રાઘવ પટેલ અને કરમશી પટેલની નિયમ ૧૧૬ હેઠળની નોટિસનો મંત્રીએ સંતોષકારક જવાબ નહીં આપી તથા અમારા સભ્યો ના બોલ્યા હોય તેવા શબ્દો તેમના મોઢામાં મૂકી પ્રશ્નનો વીંટો વાળવાનો જે રીતે પ્રયાસ થયો તેનો વિરોધ કરવા અમારા ધારાસભ્યો વેલમાં આવ્યા હતા, પણ એમનેય આખા દિવસની કાર્યવાહીમાંથી સસ્પેન્ડ કરી સરકારે વિરોધ પક્ષનો અવાજ દબાવી દીધો છે, આ સરકાર ભલે વિપક્ષને ગૃહમાં બોલવા નથી દેતી પણ થોડા જ સમયમાં ગુજરાતની પ્રજા ભાજપ સરકારની બોલતી બંધ કરી દેશે.